સંન્યાસનો માર્ગ કષ્ટોથી ભરેલો હોય છે ? આ પ્રશ્ર્નો જવાબ આપતાં તેમણે કહ્યું કે, કષ્ટ આપણને ત્યારે જ થાય છે કે જ્યારે આપણે કોઈ વસ્તુને ઇચ્છા કે મન વગર કરીએ છીએ, પરંતુ જ્યારે કોઈ કામ મનથી કરીએ છીએ. તો તેમા ખુશી અને આનંદ મળે છે. આથી કષ્ટની ચિંતા નથી થતી. હું દેશસેવાના પથ ઉપર નીકળ્યો છું. હવેથી એક જ લક્ષ્ય છે. દેશનાં અંતરિયાળ ક્ષેત્રોમાં રહેનારાઓ આપણા દેશવાસીઓની વચ્ચે આધુનિક શિક્ષણની સાથોસાથ વૈદિક શિક્ષણની જ્યોત જલાવવી. ૨૯ વર્ષના નૂતન દીક્ષાર્થી દીક્ષા પ્રાપ્ત કર્યા બાદ, સ્વામી વિદેહદેવ થઈ ગયા છે. અલ્મોડાના રહેવાસી વિદેહદેવ એમબીએ છે અને વિદેશની અનેક જાણીતી કંપનીઓમાં કામ કરી ચૂક્યા છે. તેઓ કહે છે કે વર્ષ ૨૦૧૨માં દેશમાં ભ્રષ્ટાચારની વિરુદ્ધ એક માહોલ બન્યો હતો. હું તે સમયે પતંજલિ આવી ગયો અને સ્વામીજીની જે મહત્ત્વાકાંક્ષી યોજના આચાર્ય કુલમ હતી એના પ્રથમ આચાર્ય કુલમમાં સહયોગ કર્યો હતો. સ્વામીજીની સાથે દેશભરની પરિવર્તન યાત્રામાં પણ સાથે રહ્યો. ત્યાર બાદ વ્યાકરણ, ષડદર્શનમાં ચાર દર્શન અને ઉપનિષદો, ગીતા, વેદ વગેરેનો ગહન અભ્યાસ કર્યો. આધુનિકતાથી ભરેલા યુગમાં સંન્યાસનો ભાવ ક્યાંથી આવ્યો ? આ પ્રશ્ર્નના જવાબમાં વિદેહદેવે કહ્યું કે, સંન્યાસના વિષયમાં વિચારવું અને લેવામાં ઘણું અંતર છે. હું વર્ષોથી એ પ્રકારે જીવન જીવી રહ્યો છું અને જ્યારે પરિપક્વ થયો ત્યારે સંન્યાસ લઈ રહ્યો છું.